KOMISIJOS SPRENDIMAS
2005 m. kovo 15 d.
panaikinantis Sprendimą 2002/626/EB, patvirtinantį Prancūzijos pateiktą klasikinio kiaulių maro išnaikinimo tarp laukinių kiaulių Moselle ir Meurthe-et-Moselle departamentuose planą
(pranešta dokumentu Nr. C(2005) 595)
(tik tekstas prancūzų kalba yra autentiškas)
(Tekstas svarbus EEE)
(2005/235/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį,
kadangi:
(1)
2002 m. balandžio mėn. laukinių kiaulių populiacijoje Prancūzijos Moselle departamente pasitvirtino klasikinio kiaulių maro atvejų.
(2)
Komisijos sprendimu 2002/626/EB (2) buvo patvirtintas Prancūzijos pateiktas klasikinio kiaulių maro išnaikinimo Moselle departamente ir kaimyniniame Meurthe-et-Moselle departamente planas.
(3)
Prancūzija pateikė informaciją, patvirtinančią, kad klasikinis kiaulių maras laukinių kiaulių populiacijoje Moselle departamente yra sėkmingai išnaikintas, ir daugiau nereikia taikyti patvirtinto ligos išnaikinimo plano.
(4)
Dėl šios priežasties yra tikslinga panaikinti Sprendimą 2002/626/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/626/EB panaikinamas.
2 straipsnis
Šis sprendimas skirtas Prancūzijos Respublikai.
Priimta Briuselyje, 2005 m. kovo 15 d.